Far Cry 5

Far Cry 5 je akčná strieľačka z pohľadu prvej osoby z roku 2018 vyvinutá spoločnosťami Ubisoft Montreal a Ubisoft Toronto a vydaná Ubisoft. Ide o nástupcu titulu Far Cry 4 z roku 2014 a piaty hlavný diel v hernej sérii Far Cry. Videohra bola vydaná 27. marca 2018 na Microsoft Windows , PlayStation 4 a Xbox One s podporou PlayStation 4 Pro a Xbox One X. Far Cry 5 je dostupné na všetkých troch platformách s českými titulkami. 

Videoherný spin-off a pokračovanie s názvom Far Cry New Dawn bol vydaný vo februári 2019.

 Hrateľnosť 
Far Cry 5 je podobný svojim predchodcom. Jedná sa o akčnú a dobrodružnú strieľačku z pohľadu prvej osoby, ktorá je zasadená v otvorenom svete . Hráč ho môže slobodne preskúmavať, a to chôdzou alebo pomocou rôznych vozidiel. Na rozdiel od predchádzajúcich dielov, kde hráč hrá za vopred stanovenú postavu, si v tejto hre môže ľubovoľne upraviť jej vzhľad. Hoci môže hráč použiť pri súbojoch s nepriateľmi rad strelných a výbušných zbraní, je v hre kladený dôraz aj na boj zblízka. Možno si tak vybrať zo širšej škály zbraní na blízko než u predchádzajúcich titulov Far Cry. Okrem toho obsahuje Far Cry 5 u zbraní nový balistický systém. Napríklad vystrelená a letiaca guľka s narastajúcou vzdialenosťou klesá, aby hra a zbrane pôsobili viac realisticky.

 Príbeh 

Hra sa odohráva v odľahlom kraji Hope County v americkom štáte Montana, kde sa sektársky kňaz Joseph Seed považuje za hlavu miestneho okresu. V skutočnosti sa jedná o radikálneho kazateľa, ktorý spoločne so svojou nevlastnou sestrou (Faith) a dvoma jej bratmi (Jacob a John Seed) stoja na čele militaristickej sekty Eden's Gate (v preklade Rajská Brána), ktorá drancuje a trýzni miestnych obyvateľov. Cieľom hry je zabíjať členov tejto sekty. Hra začína pokusom o zatknutie Josepha Seeda, ktorý hovorí: "Boh nedovolí aby ma odviedli". Prebehne však vzbura členov sekty, vrtuľník sa zrúti a vy musíte rýchlo utekať preč. Členovia sekty však na postavu hráča zhodia bombu. Tá je potom zachránená. Existujú tri rôzne konce hry.

Konce Hry

Hra má 3 rôzne konce, z ktorých 1 sa dá získať hneď na začiatku, a 2 úplne na konci hry.

Prvý koniec sa dá získať hneď na začiatku. Keď vojde hlavná postava do kostola, v ktorom práve prednáša Joseph Seed, objaví sa hráčovi možnosť zatknúť Josepha stlačením klávesy. Avšak ak hráč počká a klávesu nestlačí, hlavný hrdina a jeho spoločníci odídu späť do vrtuľníka, odletia preč a hra sa končí.

Druhý koniec sa dá získať až na konci hry. Tesne pred finálnym bojom s Josephom a hypnotizovanými spojencami, dá Joseph Seed hráčovi poslednú šancu odísť. Hráč má na výber buď zostať a bojovať, alebo odísť a nechať sektu pokračovať. Ak hráč zvolí odísť, on aj jeho spoločníci odídu. Šerif v aute pustí rádio, z ktorého začne hrať pesnička Only You, ktorá vďaka Jacobovmu vymývaniu mozgu zhypnotizuje hráča, ten zaspí a hra končí.

 Externé odkazy 
 Oficiálna stránka 

 Zdroj 

Kategória:Akčné počítačové hry a videohry
Kategória:First-person shooter
Kategória:Počítačové hry
Kategória:Far Cry
Kategória:Hry pre Windows